Vyhodnotenie

medzirezortného pripomienkového konania k návrhu na zrušenie úlohy  pre podpredsedu vlády SR pre ekonomiku C.4. uznesenia vlády SR č. 298/2001 zo dňa 4. apríla 2001

	Návrh na zrušenie úlohy  pre podpredsedu vlády SR pre ekonomiku C.4. uznesenia vlády SR č. 298/2001 zo dňa 4. apríla 2001 bol zaslaný na medzirezortné pripomienkové konanie všetkým podpredsedom vlády a ministerstvám.

	Pripomienku zásadného charakteru mal Úrad vlády, sekcia kontroly. Sekcia žiadala o doplnenie analýzy preukazujúcej, že súčasná legislatíva neumožňuje efektívnu centralizáciu majetku ústredných orgánov štátnej správy a organizácií v ich pôsobnosti. Keďže sa predkladaný materiál opieral o analýzu na rokovaní pracovnej skupiny a nie o písomné analýzy, pripomienka bola zapracovaná zmenou predmetnej formulácie. 

	Ostatné subjekty v pripomienkovom konaní k materiálu pripomienky neuplatnili.

Vyhodnotenie medzirezortného pripomienkového konania obsahuje osobitná tabuľka.

Tabuľka
k vyhodnoteniu medzirezortného pripomienkového konania

Pripomienkujúci	Pripomienka	Stanovisko predkladateľa	
Úrad vlády, sekcia kontroly	Uplatňuje ako zásadnú pripomienku žiadosť o doplnenie analýz, o ktoré sa materiál opiera v súlade s Čl. 8 ods. 1 Smernice na prípravu a predkladanie materiálov na rokovanie vlády Sr, nakoľko ide o iniciatívny materiál.	Rozpor bol odstránený. Po vysvetlení, že sa nejedná o analytický materiál v písomnej podobe a zmene formulácie sekcia kontroly na pripomienke netrvá.